স্বেচ্ছাসেবী ওই সংগঠনের সদস্যরা জানান, বিডি ক্লিন-বগুড়ার এই কার্যক্রমে অভিভূত হয়ে বগুড়ার জেলা প্রশাসক মোহাম্মদ নূরে আলম সিদ্দিকী শহরটিকে পরিচ্ছন্ন হিসেবে গড়ে তুলতে সংগঠনের সদস্যদের আরও বড় পরিসরে কাজ করার পরামর্শ দিয়েছেন। পাশাপাশি তিনি বিডি ক্লিন-বগুড়ার শহর সাফাই কার্যক্রমের সঙ্গে স্থানীয় পৌরসভা এবং চেম্বার অব কমার্স অ্যান্ড ইন্ডাষ্ট্রিকেও যুক্ত করেন। বিডি ক্লিন-বগুড়ার মুখপাত্র আকবর আহমেদ জানান, তাদের চাহিদার পরিপ্রেক্ষিতে পৌরসভা কর্তৃপক্ষ প্রত্যে শুক্রবার পরিচ্ছন্নতা অভিযান চলাকালে আবর্জনা সংগ্রহ করে নির্দিষ্ট স্থানে ফেলার জন্য আবর্জনাবাহী ভ্যান ও ট্রাক সরবরাহ করতে সম্মত হন।